УПУТСТВО ЗА ПОЛАГАЊЕ ПРВОГ ТЕСТА

Први тест из ХЕМИЈЕ У МЕДИЦИНИ, за студенте друге године, одржаће се у уторак, 03. 11. 2026. са почетком у 20.00 часова, према распореду који је објављен на Ретикулуму, сајту факултета и огласној табли Института за хемију у медицини. 
Неопходно је да студенти буду испред локације (амфитеатра/вежбаонице) у којој полажу тест, 15 мин. пре заказаног термина, како би након прозивке били распоређени. 

Област: Општа хемија, време израде: 50 минута 

Задаци нa тесту обухватају градиво обрађено на предавањима, семинарима и вежбама. 
Тест садржи: 
а) 10 питања/задатака са 5 понуђених одговора, од којих је само један тачан. Тачно урађени задаци вреднују се са по једним или два (они који имају А и Б део) поена. Тачне одговоре потребно је заокружити на тесту и пренети у шаблон за одговоре. Није дозвољено да се одговори унети у шаблон преправљају или на било који начин означавају; 
б) 6 питања/задатака који захтевају детаљан поступак израде (вреднују се са по три поена, налазе се на последњој страни теста и означени су римским бројевима). 

Задаци се раде искључиво плавом или црном хемијском оловком и решавају се на празним странама (задаци 1-10 које треба нумерисати при изради) или у простору између задатака (задаци I-VI). 
Максималан број поена на тесту је 32. 
Тест је положен ако се освоји минимум 17 поена. 
Студенти који НЕ положе (или не изађу на тест) моћи ће да полажу у сваком испитном року почев од ЈАНУАРСКОГ рока. 

Важне напомене: 
1) на првој страни теста и у шаблон за одговоре обавезно унети све тражене податке: 
- име и презиме, број индекса, групу у настави (нпр. I1, II2..) 
- име наставника који води семинаре. 
2) Употреба мобилног телефона на тесту није дозвољена. Искључен мобилни телефон је потребно оставити у торби (или одећи) која се одлаже пре него што се седне на радно место. 
3) Разговор, преписивање, коришћење „пушкица“, „паметних“ сатова, „бубица“ и сл. током израде теста није дозвољено и биће санкционисано удаљавањем са теста. 
На тест обавезно понети: индекс, дигитрон (са основним функцијама) и хемијску оловку. 
Свим студентима желимо успешну израду теста. 

Београд, 29. 10. 2026. 					Катедра за хемију у медицини
